U Virginiji cvjeta proizvodnja vina
Ekonomska recesija je proteklih godina natjerala mnoge Amerikance na štednju. Ali jedna stvar na kojoj Amerikanci ne štede je vino.
Premda podaci za 2010. još nisu obrađeni, procjenjuje se da se potrošnja vina u Sjedinjenim Državama povećava već 17 godina uzastopce. Amerikanci takođe kupuju sve više domaćih, umjesto uvoznih vina, pri čemu se to ne odnosi samo na vina iz čuvenih kalifornijskih vinograda. Jedan od regiona koji se nada da će postati istočna Dolina Napa, prema čuvenom vinogradarskom području u Californiji, nije daleko od Washingtona. Oko 12 hiljada ljudi je prošle godine posjetilo vinariju Hillsborough u Purcellville-u u Virginiji – osamdesetak kilometara od Washingtona – da probaju njihova vina. Prema riječima vlasnika Bore Bakija, bez obzira na recesiju, posao ide dobro: Baki nije planirao da vodi vinariju kada je 1979. došao u Sjedinjene Države iz Turske. Bio je već spreman za penziju i okončavao je svoj uvozni biznis, kada ga je sin Karem – prije 10 godina - ubijedio da počne da proizvodi vino: Karem je nastavio postdiplomske studije na vinarskom odsjeku. On sada ne samo da pravi vino u okviru porodičnog biznisa, nego kaže da radi i za druge vinogradare u Virginiji: Kada je Hillsborough otvoren 2003., bio je 96. vinarija u Virginiji. Taj broj se danas povećao na 190. Ann Heidig, predsjednica Udruženja vinarija u Virginiji, otvorila je vinariju Lake Anna 1990., kada je u toj državi bilo svega desetak vinarija: Međutim, većina vinarija su male i svega nekoliko proizvede do četrdesetak hiljada sanduka godišnje. U prosjeku prave dvije i po do pet hiljada sanduka, od čega se 60 posto proda u samoj vinariji. Vinarsku industriju ovdje pokreće turizam, kaže Pandit Patil, koji je novembra 2009., sa suprugom, otvorio vinariju Narmada u Amissville-u: Poput mnogih vinarija u Virginiji, i Narmada je okružena prelijepim pejzažom. A subotom i nedjeljom, posjetioce dočekuje živa muzika. I još nešto što ostale lokalne vinarije nemaju, kaže posjetilac Ted Sevigny: kaže Sudha Patil koja je vino počela da pravi 2008. Već je osvojila nekoliko medalja na nadmetanjima. Ta priznanja bi mogla da budu veoma važna za Narmadu, ako vinarska industrija u Virginiji nastavi da se širi. Ali Annette Boyd, direktorka Reklamnog odjeljenja Upravnog odbora virdžinijskih vinarija, kaže da tržište još nije zasićeno: Za sada, virdžinijski vinari, kao što su Karem Baki... i Sudha Patil, trude se da naprave najbolja vina koja mogu da daju njihovi vinogradi.